ELÄMÄÄ JUMALAN VALTAKUNNASSA
Voit käyttää uskoasi toisen puolesta
Pyhiä varustamassa -
Tyrone Singh.
Hei, olen Tyrone Singh. Tervetuloa ohjelman pariin.
Olemme puhuneet kahden jakson verran sairaiden parantamisesta.
Olemme käyneet läpi totuuksia, -
jotka auttavat sinua tuomaan vapauden sairaiden ihmisten elämään.
Uskon, että jos olet syntynyt uudesti ja täyttynyt Hengellä, -
sinulla on halu tehdä Jeesuksen Kristuksen tekoja.
Ainakin sinulla tulisi olla halu tehdä Jeesuksen tekoja, -
koska Jumalan Henki asuu sinussa ja haluaa toimia kauttasi.
Olen varma, että olet joskus nähnyt jonkun sairaana tai tuskissaan -
ja ajatellut: "Kunpa voisin jotenkin auttaa." Se oli Jumalan Henki.
Ehkä kävelet kadulla omiin asioihisi keskittyneenä, -
näet jonkun kärsivän jostakin sairaudesta -
ja koet häntä kohtaan myötätuntoa. Mitä se on?
Se tarkoittaa, että Jumalan Henki haluaa koskettaa tuota ihmistä.
Mitä teemme tuossa tilanteessa? Toimimme tilanteen mukaan.
Nämä jaksot auttavat sinua astumaan rohkeammin esiin tietäen -
ensinnäkin, että se on Jumalan työtä. Jumalan Sana pysyy iankaikkisesti -
ja sillä on paljon sanottavaa sairaiden parantamisesta.
Jumala on Parantaja ja Jeesuksen seuraajien tulisi olla parantajia.
Toisessa jaksossa puhuimme siitä, että Jumala haluaa aina parantaa, -
ei vain joskus tai silloin tällöin. Paraneminen on aina Jumalan tahto -
samoin kuin syntien anteeksianto on aina Jumalan tahto.
Se, mistä puhumme tänään, on joidenkin mielestä kiistanalainen aihe.
Puhumme siitä, että sinä uskovana -
voit käyttää uskoa ja voimaa toisten puolesta.
Uskovien keskuudessa kuulee opetusta, että jotta joku paranisi, -
hänen tulee itse uskoa siihen, muuten hän ei parane.
Jeesus sanoikin eräässä tilanteessa: "Tyttäreni, uskosi on parantanut sinut."
Hän sanoi näin verenvuototautiselle naiselle.
Sokealle miehelle Hän sanoi: "Tapahtukoon sinulle uskosi mukaan."
Jeesus siis välillä kiitti ihmisiä siitä, että heillä oli uskoa.
Kanaanilaiselle naiselle Hän sanoi: "Uskosi on parantanut sinut."
Ei, vaan Hän sanoi: "Suuri on sinun uskosi", ja naisen tytär parani.
Joissakin tapauksissa Jeesus siis arvosti sitä, että ihmisillä oli uskoa.
Ei siinä mitään väärää ole, että uskoo, mutta entä jos joku ei usko?
Emmekö silloin voi tehdä mitään? Ei se niin mene.
Me voimme käyttää uskoamme toisten puolesta.
Kiitos Jumalalle, jos ihmisillä on uskoa.
Seurakunnassa useimmilla on, koska he ovat uskovia, -
mutta jos kohtaat kadulla kärsivän ihmisen, hänellä ei ehkä ole uskoa -
tai hän ei edes tiedä Jumalasta. Silloin voit käyttää uskoasi hänen puolestaan.
Meidän on tarkoitus mennä maailmaan ja käyttää paranemista merkkinä.
Muistathan, mitä Jeesus sanoi merkeistä, jotka seuraavat uskovia?
Jos paraneminen kerran on merkki tai mainos, -
se ei ole sitä niille, jotka ovat jo pelastuneet, -
vaan niille, jotka eivät ole vielä pelastuneet.
Se on heille merkki siitä, että Jumala on hyvä. Jakeen Room. 2:4 mukaan -
juuri Jumalan hyvyys vetää meitä parannukseen.
Jos siis ihmiset, jotka eivät ole vielä pelastuneet, -
tarvitsevat paranemista, voit käyttää uskoasi heidän puolestaan.
Kun he ovat parantuneet, Jumalan hyvyys johtaa heidät parannukseen.
Tutkimme Jumalan Sanasta, onko mahdollista parantaa ihmisiä, -
joilla ei ole uskoa. Aloitetaan Matteuksen evankeliumin luvusta 8.
Matt. 8:5.
"Ja kun hän saapui Kapernaumiin, tuli hänen tykönsä sadanpäämies -
ja rukoili häntä ja sanoi: -
'Herra, minun palvelijani makaa kotona halvattuna ja on kovissa vaivoissa'."
Huomaa, että sadanpäämies tuli Jeesuksen luo.
Hän ei itse ollut sairas, vaan hänen palvelijansa oli sairaana.
Tämä makasi kotona halvattuna ja oli kovissa vaivoissa.
Jeesus sanoi hänelle: "Minä tulen ja parannan hänet".
Jeesus oli halukas parantamaan. Hän sanoi: "Minä tulen. Mennään."
Jae 8 "Mutta sadanpäämies vastasi ja sanoi: -
'Herra, en minä ole sen arvoinen, että tulisit minun kattoni alle; -
vaan sano ainoastaan sana, niin minun palvelijani paranee.
Sillä minä itsekin olen toisen vallan alainen, ja minulla on sotamiehiä -
käskyni alaisina, ja minä sanon tälle: 'Mene', ja hän menee, -
ja toiselle: 'Tule', ja hän tulee, -
ja palvelijalleni: 'Tee tämä', ja hän tekee.'
Tämän kuultuaan Jeesus ihmetteli ja sanoi niille, jotka häntä seurasivat: -
'Totisesti minä sanon teille: -
en ole kenelläkään Israelissa löytänyt näin suurta uskoa.'"
Sadanpäämies sanoi: "Olen toisten vallan alainen ja minulla on alaisia.
Annan itsekin muille käskyjä, ja he tottelevat minua.
sano ainoastaan sana, niin minun palvelijani paranee."
Jeesus sanoi: "en ole kenelläkään Israelissa löytänyt näin suurta uskoa.
Ja minä sanon teille: monet tulevat idästä ja lännestä ja aterioitsevat -
Aabrahamin ja Iisakin ja Jaakobin kanssa taivasten valtakunnassa; -
mutta valtakunnan lapset heitetään ulos pimeyteen; -
siellä on oleva itku ja hammasten kiristys.'
Ja Jeesus sanoi sadanpäämiehelle: 'Mene. Niinkuin sinä uskot, -
niin sinulle tapahtukoon.' Ja palvelija parani sillä hetkellä."
Sadanpäämies käytti uskoaan palvelijansa paranemisen puolesta.
Palvelijan uskosta ei kerrota mitään, mutta sadanpäämiehellä oli uskoa.
Jeesus sanoi niin. Hän sanoi, ettei ollut nähnyt niin suurta uskoa.
Poiketaan vähän aiheesta. Mitä on suuri usko?
Se ei välttämättä tarkoita suurta uskon määrää.
Jeesus sanoi vain kahdesti, että jollakulla oli suuri usko.
Yksi oli tämä kohta, jossa sadanpäämiehen palvelija parani.
Toinen oli se, kun kanaanilaisen naisen tytär parani.
Molemmista Jeesus sanoi, että heidän uskonsa oli suuri.
Miksi se oli suuri? Koska he molemmat olivat liiton ulkopuolella.
Sadanpäämies ja kanaanilainen nainen eivät olleet liiton alla, -
mutta silti he lähestyivät Jeesusta, pitivät pintansa ja saivat sen, -
mitä pyysivät. Heidän uskonsa oli suuri.
Voimme kuitenkin nähdä tästä, että sadanpäämies -
käytti uskoaan palvelijansa puolesta.
Niinpä meidänkään ei tarvitse uskoa, että toisella ihmisellä on oltava uskoa.
Jos hänellä on, kiitos Jumalalle, mutta jos ei, kiitos Jumalalle, -
koska meillä on uskoa hänenkin puolestaan.
Jos olemme syntyneet uudesti ja pelastuneet, meillä on uskoa.
Voimme käyttää ja harjoittaa uskoamme, -
vapauttaa sisällämme olevan voiman ja auktoriteetin -
ja tuoda vapauden muiden ihmisten elämään.
Älä usko sitä valhetta, että toisellakin ihmisellä on oltava uskoa.
Jos hänellä on, kiitos Jumalalle. Jeesus arvosti uskoa, kun sitä oli, -
mutta Hän ei vaatinut sitä voidakseen parantaa ihmisiä.
Luetaan toinen raamatunkohta, Johanneksen evankeliumi, luku 5.
Voit siis käyttää uskoa ja voimaa muiden ihmisten puolesta.
Ja sanon vielä, että jos olet uskova, sinulla on jo uskoa ja voimaa, -
jota voit käyttää muiden puolesta.
Usko, että sinulla on ne. Usko, että uskosi voi parantaa sairaat.
Luetaan Johanneksen evankeliumin luvun 5 jakeet 1―9 (92-käännös).
"Tämän jälkeen oli eräs juutalaisten juhla, ja Jeesus lähti Jerusalemiin.
Jerusalemissa on Lammasportin lähellä allas, -
jonka hepreankielinen nimi on Betesda.
Sitä reunustaa viisi pylväshallia, -
ja niissä makasi suuri joukko sairaita: sokeita, rampoja ja halvaantuneita.
[Nämä odottivat, että vesi alkaisi liikkua.
Aika ajoin näet Herran enkeli laskeutui lammikkoon -
ja pani veden kuohumaan, ja se, joka ensimmäisenä astui -
kuohuvaan veteen, tuli terveeksi, sairastipa hän mitä tautia tahansa.]
Siellä oli mies, joka oli sairastanut kolmekymmentäkahdeksan vuotta.
Jeesus näki hänet siellä makaamassa vuodematolla ja tiesi, -
että hän oli jo pitkään ollut sairas.
Jeesus kysyi: 'Tahdotko tulla terveeksi?'
Sairas vastasi: 'Herra, minulla ei ole ketään, joka auttaisi minut altaaseen, -
kun vesi kuohahtaa. Aina kun yritän sinne, joku toinen ehtii ennen minua.'
Jeesus sanoi hänelle: 'Nouse, ota vuoteesi ja kävele.'
Mies tuli heti terveeksi, otti vuoteensa ja käveli.
Mutta se päivä oli sapatti." Tuo mies ei edes tiennyt, kuka Jeesus oli.
Hän vain odotti siellä, että ns. enkeli liikuttaisi altaan vettä.
Samalla hän surkutteli itseään, koska hänellä ei ollut ketään, -
joka auttaisi hänet altaaseen, ja aina joku muu ehti ensin.
Jeesus kysyi häneltä: "Tahdotko tulla terveeksi?" Mies ei oikein vastannut.
Hän ei sanonut "kyllä" tai "ei", valitteli vain, ettei päässyt veteen.
Huomaa, mitä Jeesus sanoi hänelle: "Nouse, ota vuoteesi ja kävele."
Jeesus puhui hänelle elämän sanoja.
Jeesuksen sanojen kautta voima meni häneen, -
ja katso, mitä sitten tapahtui. "Nouse, ota vuoteesi ja kävele."
"Mies tuli heti terveeksi, otti vuoteensa ja käveli."
Missään ei mainita mitään miehen uskosta.
Sen sijaan kerrotaan, että hän valitti, oli huolissaan eikä ollut varma.
Sitten tuli Jeesus. Jeesus käytti uskoaan miehen puolesta.
Jeesus käytti uskoaan hänen puolestaan.
Toinen tilanne, joka tulee mieleen, -
on kertomus Lasaruksesta. Muistatko sen?
Lasarus kuoli, ja Jeesus meni hänen haudalleen.
Hän käski vierittää kiven pois ja sanoi: "Lasarus, tule ulos." Lasarus tuli.
Jos jokaisen täytyy itse uskoa paranemiseen, uskoiko Lasarus?
Vai käyttikö Jeesus uskoaan Lasaruksen puolesta?
Jeesus käytti uskoaan Lasaruksen puolesta.
Meidän täytyy tietää, että jos olemme syntyneet uudesti, meillä on uskoa.
Älä anna kenenkään uskotella sinulle, ettei sinulla ole uskoa.
Paholainen yrittää väittää, ettei uskosi ole tarpeeksi vahva.
Kuule, jos meillä on Jeesus, meillä on kaikki, mitä Hänellä on.
Eikö se olekin hyvä uutinen? Minusta on.
Jos meillä on Jeesus, meillä on kaikki, mitä Hänellä on.
Kuka siis käytti uskoaan Lasaruksen puolesta? Jeesus.
Tästä tulee mieleen koirani. Minulla siis on koira.
Vuosien kuluessa sillä on ollut monenmoisia vaivoja, -
ja olemme rukoilleet sen puolesta. Se voi kuulostaa oudolta.
Kerran sillä oli iso kasvain silmässä. Minusta se ei näyttänyt hyvältä, -
joten aloin puhua sille: "Kasvain, lähde pois koirani silmästä."
"Lähde, mene pois." Puhuin sille niin kuin olisin puhunut vuorelle.
Aloin puhua sille, ja kun parin päivän kuluttua -
lähdin ulos ja tulin kotiin, koira tuli tapansa mukaan tervehtimään minua.
Tuo kasvain oli täysin kadonnut. Se oli poissa.
Miten on, oliko koirallani uskoa? Käyttikö se sitä? En usko.
Uskon, että Jeesus elää minussa, ja Hänen uskonsa toi paranemisen.
Voimme käyttää uskoamme toisten puolesta. Toistan itseäni, -
mutta jos ihmisellä on uskoa, kiitos Jumalalle, jos ei, kiitos Jumalalle, -
sillä voimme käyttää uskoamme hänen puolestaan ja parantaa hänet.
Älä siis koskaan ajattele, että ihmisen pitää tehdä tietyt asiat parantuakseen.
Usein vaadimme ihmisiltä sellaista, mitä Jeesus ei koskaan vaatinut.
Nykyisin opetetaan usein, että synnit on tunnustettava ennen paranemista, -
mutta Jeesus ei pyytänyt ketään tekemään niin ennen parantamista.
Jaakobin kirjeen mukaan ihminen paranee ensin, -
ja jos hän on tehnyt syntiä, se annetaan hänelle anteeksi.
Seurakunta on keksinyt paljon selityksiä sille, miksi tämä ei toimi, -
mutta totuus on, että jos olet uskova, tehtäväsi on parantaa sairaita.
Sinulle on annettu usko sairaiden parantamiseen.
Meidän on vain harjoitettava sitä, mitä meillä jo on.
Voimme harjoitella sitä, mitä meillä jo on.
Ihmisiltä ei tarvitse vaatia uskoa. Voimme uskoa heidän puolestaan.
Luetaan vielä yksi tuttu raamatunkohta, Ap. t. 3.
Pietarin ja Johanneksen kohtaaminen ramman kanssa. Puhuimme siitä jo.
Rampa mies ei odottanut paranemista. Hän odotti saavansa rahaa.
Hän ei odottanut paranemista eikä hänellä ollut uskoa siihen.
Kun Pietari sanoi: "Katso meihin", hän katsoi heitä.
Pietari otti häntä kädestä, nosti hänet ylös ja sanoi: -
"...mitä minulla on, sitä minä sinulle annan.
Jeesuksen Kristuksen, Nasaretilaisen, nimessä, nouse ja käy."
Mitä hänellä oli? Jeesuksen nimi ja voima sekä usko Jeesukseen.
Kun kuljemme maailmassa, näemme ihmisiä, jotka tarvitsevat apua.
Kaikkialla, missä liikumme, kadulla, kauppakeskuksissa, puistossa, -
työpaikalla, kohtaamme ihmisiä, jotka tarvitsevat apua.
Kristus elää sinussa. Sinä voit tehdä Jeesuksen Kristuksen tekoja.
Se ei ole monimutkaista, vaan yksinkertaista.
Se vaatii vain kuuliaisuutta ja sitä, että astut pois mukavuusalueeltasi.
Ehkä pelkäät sitä, ettei mitään tapahdu.
"Entä jos rukoilen, eikä mitään tapahdu?" Se ei ole sinun murheesi.
Kuten sanoin, Jumala pitää huolen maineestaan. Tee, mitä Hän käskee.
"Mutta en halua pettää Jumalaa." Jumala pitää kyllä maineestaan huolta.
Astu vain esiin, laske kätesi, puhu sairaudelle ja ihmisen keholle, -
että se paranee ja tulee terveeksi.
Kun lasket kätesi ihmisten päälle, Jumalan voima menee heihin.
Kun puhut auktoriteetillasi Jeesuksen Kristuksen nimessä, -
vuoret, sairaudet, taudit ja syöpäkasvaimet joutuvat lähtemään, -
sillä sinulla on auktoriteetti. Älä nojaa toisen ihmisen uskoon.
Tiedä, että voit käyttää uskoasi muiden puolesta.
Tämä on tärkeä asia, koska eräs nykyseurakunnan tärkeä oppi on, -
että ihmisellä itsellään on oltava uskoa, jotta hän voisi parantua. Ei.
Jos hänellä on uskoa, kiitos Jumalalle, jos ei, sinulla on uskoa.
Voit parantaa hänet, koska sinulla on siihen valta.
Sinulla on Jeesuksen Kristuksen auktoriteetti ja Hänen nimensä.
Sitä se juuri onkin. Toimit Hänen puolestaan.
Hän ei ole täällä fyysisesti, mutta hengellisesti Hän elää kauttasi.
Voimme jatkaa Hänen työtään eksyneiden ja sairaiden parissa.
Puhuimme viimeksi siitä, -
että Jeesus antoi seuraajilleen vallan ja voiman.
Sinullakin on valta ja voima. Sinäkin voit jatkaa Jeesuksen palvelutyötä.
Oletko huomannut, että useimmat Jeesuksen parantamisihmeet -
eivät tapahtuneet synagogassa? Oletko koskaan ajatellut sitä?
Jeesus ei useimmiten parantanut ihmisiä uskonnollisissa piireissä, -
vaan ulkona kaduilla. Jumalan parantavan voiman on palattava sinne.
Evankeliumin on palattava teille ja aitovierille, -
kaupungille ja toreille. Siellä Jumala saa kunnian.
Siellä pelastumattomat näkevät Jumalan hyvyyden, -
sillä sitä sairaiden parantaminen on, Jumalan hyvyyttä.
Hän parantaa kaikki sairautemme -
ja antaa anteeksi kaikki rikkomuksemme.
Voimme käyttää uskoamme ja voimaamme toisten puolesta.
Lähde liikkeelle. Kun lähdin liikkeelle ensi kertaa, minua vähän hermostutti.
Olin kuullut totuuden ja uskoin haluavani miellyttää Jumalaa.
Haluan tehdä sitä, mihin Jumala on minut kutsunut. Olin hermostunut, -
mutta oli pakko lähteä liikkeelle. Ensimmäisillä kerroilla en tiennyt, -
tapahtuiko ihmisessä mitään, mutta rukoilin eri ihmisten puolesta.
Kysyin ihmisiltä, saanko rukoilla. Jos näet jonkun kadulla, -
mene hänen luokseen. Usein, kun ihmisiltä kysyy, mikä heitä vaivaa, -
he haluavat puhua sairaudestaan, koska samaistuvat siihen.
He haluavat kertoa, mikä ei toimi tai mikä on vikana.
Kuuntele heitä ja kysy, voitko rukoilla heidän puolestaan.
Kokemukseni mukaan useimmat vastaavat siihen kyllä.
Useimmat ihmiset haluavat rukousta. Voit rukoilla heidän puolestaan, -
kysyä, missä kipu on ja laskea kätesi heidän päälleen.
Älä pyydä Jumalaa tulemaan ja parantamaan heitä. Emme rukoile niin.
Toimi niin kuin Jeesus. Puhu suoraan sairaudelle.
Huomaa, miten Jeesus paransi sairaita.
Hän ei pyytänyt yhtään kertaa Isäänsä tulemaan ja parantamaan ketään.
Ei kertaakaan. Joka kerta, kun Jeesus paransi ihmisiä, -
Hän puhui suoraan sairaudelle.
Hän puhui suoraan ongelmalle ja oireille.
Hän puhui suoraan, koska Hänellä ja meillä on valta sairauden yli.
Tämä on itse asiassa sodankäyntiä. Valtakunta valtakuntaa vastaan.
Jumalan valtakunta saatanan valtakuntaa vastaan.
Älä siis pyydä Jumalaa poistamaan sairautta.
Sinulle on annettu valta ja voima, -
sinulle on annettu Jeesuksen Kristuksen nimi ja Pyhä Henki, -
sinulla on Jumalan Sana. Sinulla on Jumalan valtakunnan aseet -
paholaisen töiden tuhoamiseen.
Sitä Jeesuskin teki. Hän tuhosi paholaisen töitä.
Sairaudet, taudit ja kipu ovat paholaisen töitä.
Miten Jeesus siis paransi? Hän käski suoraan sairautta lähtemään.
"Mene. Lähde tästä ihmisestä. Lähde nyt. Ruumis, tule terveeksi."
"Ruumis, tule vapaaksi." Käske sairautta.
Käske sairautta lähtemään, koska meillä on siihen valta.
Sinulla on siihen valta. Tästä tulee mieleen jae Luuk. 10:19.
Kaikki tietävät, mikä on covid-19, -
mutta tiedätkö, mitä sanotaan jakeessa Luuk. 10:19?
Tässä Jeesus lähetti 70 opetuslasta parantamaan sairaita.
"Niin ne seitsemänkymmentä palasivat iloiten ja sanoivat: -
'Herra, riivaajatkin ovat meille alamaiset sinun nimesi tähden'.
Silloin hän sanoi heille: -
'Minä näin saatanan lankeavan taivaasta niinkuin salaman.'"
Jakeessa 19 Jeesus sanoo: "Katso, minä olen antanut teille vallan -
tallata käärmeitä ja skorpioneja ja kaikkea vihollisen voimaa, -
eikä mikään ole teitä vahingoittava."
Aamen. "...eikä mikään ole teitä vahingoittava."
Huomaa, että kun lähdet liikkeelle, sinulla on valta ja voima -
tallata käärmeitä ja skorpioneja.
Tässä ei puhuta oikeista käärmeistä ja skorpioneista, -
vaan pahoista hengistä, ja sanotaan, ettei mikään ole sinua vahingoittava.
Tämä on hyvä uutinen. Se tarkoittaa, että mekin voimme tehdä -
Jeesuksen Kristuksen tekoja. Meillä on usko, meillä on voima, -
meillä on valta, halleluja, meillä on Jeesuksen Kristuksen nimi, -
ja voimme tuoda vapautta ihmiskunnalle ja kunniaa Jumalalle.
Nähdään taas ensi kerralla! Muista, että Jeesus on Herra.
Hei, olen Tyrone Singh. Jos ohjelma siunasi sinua, -
voit tukea TV7:n työtä. Lahjoitustiedot näkyvät ruudulla.
Haluan kiittää sinua siitä, että rakastat ja tuet tätä työtä.
Yhdessä voimme vaikuttaa. Jeesuksen nimessä, aamen.
Suomennos: Anni Lähteenmäki